5.10.2022.
LV
Eiropas Savienības Oficiālais Vēstnesis
L 258/299
Pārredzamība un interešu konfliktu novēršana un pārvaldība 14.
pieņem zināšanai Institūta pašreiz veiktos pasākumus un pastāvīgos centienus, lai nodrošinātu pārredzamību, interešu konfliktu novēršanu un pārvaldību un trauksmes cēlēju aizsardzību; ņem vērā to, ka Institūts savā tīmekļa vietnē ir publicējis savu valdes locekļu un augstākās vadības interešu konflikta deklarācijas un CV;
15.
norāda, ka Institūts 2019. gadā ziņoja par vienu trauksmes celšanas gadījumu un ka tika piemēroti iekšējie noteikumi; norāda, ka Institūta trauksmes cēlēju politika vēl nav saskaņota ar Eiropas Parlamenta un Padomes Direktīvu (ES) 2019/1937 (2); aicina Institūtu nākamajā politikas pārskatīšanā nodrošināt pilnīgu saskaņotību;
16.
attiecībā uz turpmākajiem pasākumiem saistībā ar 2019. gada budžeta izpildes apstiprināšanu norāda, ka Institūts 2020. gadā sāka pārskatīt to, kā Institūta ZIK piemēro labas pārvaldības principus;
Iekšējā kontrole 17.
norāda, ka saskaņā ar Institūta iekšējās revīzijas struktūras ziņojumu no 69 ieteikumiem, kas iekļauti pēcpārbaudes revīzijas tvērumā, 28 neizpildīti ieteikumi ir slēgti, 7 neizpildītu ieteikumu statuss ir pazemināts un 1 neizpildītam ieteikumam par IT piekļuves pārvaldību pēc 2016. gada IT revīzijas ir paaugstināts statuss līdz kritiski svarīgam; aicina Institūtu iekšējās kontroles sistēmas novērtējumā uzskatīt šo kritiski svarīgo risku par iespējamu trūkumu 11. principā;
18.
norāda, ka nevienā no Institūta iekšējās kontroles sistēmas komponentiem netika konstatēti būtiski trūkumi, kas varētu apdraudēt darbības, finanšu vai kontroles mērķu sasniegšanu un liegt direktoram parakstīt viņa ticamības deklarāciju; tomēr norāda, ka ir vajadzīgi daži turpmāki uzlabojumi attiecībā uz 12. un 17. principu, kas ietilpst 2. kategorijā, jo īpaši samazinot neizpildīto ieteikumu plānotās īstenošanas aizkavēšanos un samazinot 2020. gadā veikto korektīvo pasākumu paziņošanas laiku;
Reaģēšana uz Covid-19 un darbības nepārtrauktība 19.
norāda, ka Institūta valde 2020. gada maijā nolēma mobilizēt 60 miljonus EUR no nepiešķirtajiem Institūta līdzekļiem, lai turpinātu atbalstīt studentus, uzņēmējus un novatorus, kurus skārusi Covid-19 globālā izplatība; norāda, ka Institūta iniciatīva krīzes pārvarēšanai (CRI) atbalstīja jaunus projektus un uzņēmumus reaģēšanai uz Covid-19 pandēmiju, izmantojot uzņēmējdarbības atbalsta instrumentus, kas sniedza mērķtiecīgu atbalstu uzņēmumiem ar lielu ietekmi un izaugsmes potenciālu, augošiem uzņēmumiem un maziem un vidējiem uzņēmumiem, un projektiem reaģēšanai uz pandēmiju, kas radīja un īstenoja īstermiņa inovatīvas reaģēšanas projektus, kuri tieši novērš Covid-19 pandēmijas radītās problēmas;
Citi komentāri 20.
atzinīgi vērtē Institūta centienus pastāvīgi uzlabot savu klātbūtni sociālajos medijos un tā 2020. gada stratēģiju ilgtspējīgai attīstībai;
21.
ņem vērā, ka Institūts īsteno vispārējo informācijas drošības politiku, tostarp kiberdrošības informācijas un komunikācijas tehnoloģiju aspektus; norāda, ka līdz šim galvenais šīs programmas norādījumu un īstenošanas rezultāts ir tāds, ka Institūts nav ziņojis par kiberdrošības incidentiem;
22.
atgādina, ka ir svarīgi uzlabot Institūta digitalizāciju ne tikai iekšējās darbības un pārvaldības ziņā, bet arī, lai paātrinātu procedūru digitalizāciju; uzsver, ka Institūtam arī turpmāk jābūt proaktīvam šajā ziņā, lai par katru cenu izvairītos no digitālās plaisas starp aģentūrām; tomēr vērš uzmanību uz vajadzību veikt visus nepieciešamos drošības pasākumus, lai novērstu jebkādu apdraudējumu apstrādātās informācijas drošībai tiešsaistē; aicina Institūtu paātrināt savas kiberdrošības politikas izstrādi un informēt budžeta izpildes apstiprinātājiestādi par tās pabeigšanu;
(2) Eiropas Parlamenta un Padomes 2019. gada 23. oktobra Direktīva (ES) 2019/1937 par to personu aizsardzību, kuras ziņo par Savienības tiesību aktu pārkāpumiem (OV L 305, 26.11.2019., 17. lpp.).